fi en sv sv sv sv nl sv sv nb de en fr en en en fr en en en en en en en es en en en en en en nb nb nb nb eu sv nb de en pt en en en fr en fi fi fi fi fi fi fi fi fi fi jbo en en en fr en en en nb nb da da nl de it en da en en nb da de en da en en fr en en en de de en de de es en en fr en en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi si si fi fi fi fi fi fi fi fi si fi fi fi fi fi fi fi fi fi fi fi fi fi fi fi fi fi fi fi fi fi si fi fi fi fi fi si fi fi fi fi si nl fi fi si nb en sv en nb fi da de fi fi fi sv fi fi fi sv fi fi fi sv en it en nb fi da de sv sv sv nl sv sv nb en en en en en en en en en en es en en en en en nb eu nb nb nb nb nb en en en en fi fi fi fi fi fi fi fi en en en en nb nb nb en en en en de de de en ceb en en en en
Seuratkaa ruokahävikkimittauksianne ja kehitelkää parannuksia – tässä parhaat vihjeemme
Oletteko mitanneet ruokahävikkiä jonkin aikaa kunnassanne tai alueellanne ja saaneet tietoa mittausjakson ajalta. Nyt on aika seurata tuloksia ja ryhtyä parannustoimiin. Onko tarjoiluhävikki suurinta, vai löytyvätkö puutteet varastonhallinnasta? Saatte parhaat vinkkimme siihen, miten ruokahävikkiä voidaan dramaattisesti vähentää konkreettisten toimenpiteiden avulla.
Jotta saadaan mahdollisimman realistista ja totuudenmukaista tietoa, on hyvä mitata ruokahävikkiä pidemmällä aikavälillä, 1–2 viikkoa on usein liian lyhyt aika ettekä saa realistista kuvaa.
Hankkikaa 5 parasta vinkkiämme ruokahävikin mittaamiseen TÄÄLTÄ.
Aloittakaa muutosten tekeminen sieltä, missä puutteet ovat suurimmat. Suorittakaa yksi tai muutama muutos kerrallaan, älkääkä unohtako seurantaa. Jatkakaa ruokahävikin mittaamista, jotta näette tuottavatko toimenpiteet tulosta vai tuleeko niitä mukauttaa. Alla luettelemme vihjeemme ruokahävikin vähentämiseen hävikkityyppiin perustuen.
Keittiöhävikki on se hävikki, joka syntyy keittiössä, tämä voidaan jakaa kolmeen osaan: varastointihävikki, valmisteluhävikki ja valmistushävikki. Seuraamalla ruokahävikin jaotteluja, on helpointa nähdä missä hävikki on suurinta ja mitä toimenpiteitä tulee tehdä ruokahävikin vähentämiseksi.
Ruokahävikkiin ei lasketa mukaan ylijäänyttä ruokaa, joka otetaan talteen ja tarjoillaan uudestaan myöhempänä ajankohtana.
Tämä viittaa jääkaapeista, pakastimista ja varastoista peräisin oleviin elintarvikkeisiin, jotka eri syistä on hävitettävä.
Oikeiden osto- ja tuotantolistojen avulla voitte tilata oikean määrän raaka-aineita ruokalistoillenne ja täten vähentää hävikkiä. Tarkoilla tilauksilla, jotka perustuvat täysin siihen mitä tullaan valmistamaan, ette tilaa ruokaa jota ei tulla käyttämään.
Miettikää hetki tuoretuotteita ostettaessa ja ostakaa pienempiä kappalepainoja, näin on helpompaa mukauttaa toimintaa eri annoskokoja varten.
Ylläpitäkää hyvää raaka-aineiden varastokiertoa ja soveltakaa perusperiaatetta ensimmäisenä sisään – ensimmäisenä ulos. Pyrkikää pitämään varasto pienenä ja liikevaihto korkeana.
Ylläpitäkää järjestystä, pakastakaa raaka-aineet joita ei käytetä, säilyttäkää tuotteita oikein pidempää säilyvyyttä varten. Tekijät kuten lämpötila, ilmankosteus, kondensaatio ja tiettyjen vihannesten ja hedelmien muodostama eteenikaasu sekä laatu varastointihetkellä vaikuttavat tuotteiden säilyvyyteen.
Se ruoka, joka olisi voitu syödä mutta heitettiin pois valmistelun yhteydessä.
Käyttäkää esim. parsakaalien varret ja purjon vihreät osat, puristakaa sitruunat ja limet huolellisesti älkääkä leikatko paprikasta pois enempää kuin on tarpeen. Tillinvarret, tietyt kuoret ja vihannespalat voidaan käyttää liemiin ja kastikepohjiin antamaan makua ja väriä. Tyhjentäkää pakkaukset hyvin ja käyttäkää kaavinta tyhjentäessänne patoja ja muita astioita.
Käyttäkää tähteet kuten keitetyt perunat ja pilkotut vihannekset salaattipöydästä leivän leivontaan, keittoihin ja patoihin. Tehkää krutonkeja vanhasta leivästä, käyttämällä mielikuvitusta voitte hyödyntää monia aineksia.
Ostakaa hyvälaatuisia raaka-aineita, jolloin ne säilyvät pidempään ja suurempi osa raaka-aineista voidaan käyttää poisheittämisen sijasta.
Tiheä toimitusaikataulu on etu jos käytetään herkkiä raaka-aineita joiden säilyvyysaika on lyhyt, mutta tämä on myös kustannuskysymys ja useat toimitukset vaikuttavat negatiivisesti ympäristöön. Pyrkikää siis löytämään hyvä tasapaino.
Suunnitelkaa ruokalistat ja toimitukset niin, että herkimmät raaka-aineet käytetään ensin.
Ruoka, joka valmistetaan mutta jota ei jostain syystä oteta talteen ja heitetään pois ilman että sitä on tarjoiltu.
Valmistakaa ainoastaan niin paljon kuin oletatte kulutettavan. Arvioikaa reseptejä jatkuvasti, valmistakaa pienempiä kokoja kappalepainoaineksissa, esim. lihapullat, monet syövät määrän eikä koon mukaan.
Noudattamalla reseptejä, tilattavat raaka-aineet käytetään eikä jääkaappiin ja varastoon jää aineksia pilaantumaan.
Lähetättekö ruokaa muihin yksiköihin, älkää koskaan lisätkö ylimääräistä ruokaa, se menee harvemmin kaupaksi, osoittakaa mieluummin kuvan avulla miltä esimerkkiannos näyttää.
Tarjoiluhävikki on se talteen ottamaton ruoka, joka asetetaan tarjolle mutta joka ei päädy asiakkaiden lautasille. Kyseessä voi olla noutopöytätarjoilu, koskematon tarjotintarjoilu tai sairaalan yksittäisannostarjoilu.
Käyttäkää pienempiä tarjoiluastioita, etenkin tarjoilun loppuvaiheessa, täyttäkää kulhoja mieluummin useasti, jotta jäljelle jäänyt ruoka voidaan jäähdyttää ja käyttää uudestaan hävittämisen sijasta.
Ylijäämä voidaan käyttää sellaisenaan tai padoissa, keitoissa jne. Koostakaa mielellään parhaat ”ylijäämäreseptinne” ja lisätkää ne tuotannonohjausjärjestelmäänne, jotta mahdollisimman monet voivat hyödyntää niitä. Päättäkää nopeasti mitä valmistatte ylijäämästä, muuten on olemassa riski, että ne kuitenkin heitetään pois jonkin ajan kuluttua.
On olemassa monia fiksuja ratkaisuja ruokahävikin vähentämiseksi, yksi esimerkki on Ilmastolaatikko. Tässä konseptissa ylijäämäruoka myydään omakustannushintaan sen sijaan että se heitettäisiin pois.
Lautashävikki on se ruoka, joka kaavitaan lautasilta, eli ruoka, jonka asiakkaat ovat ottaneet mutta jota he eivät ole syöneet.
Mitä ruokalajeja heitetään eniten pois
Tarkkailkaa mitkä ruokalajit johtavat suurimpaan hävikkiin, kouluissa suosikkiruokia heitetään usein eniten pois siitä syystä, että oppilaat ottavat liikaa ruokaa.
Huomioikaa kuinka paljon eri ruokalajeja ja komponentteja on kulutettu. Jos annokset ovat liian suuria, monet eivät jaksa syödä kaikkea. Tehkää sen sijaan santsaaminen helpoksi ja mukauttakaa toimintaa sen mukaan, mitä lautasilla tulisi olla.
Tiedottakaa hävikkiprojektistanne ja osallistakaa ruokailijat, jotta he heittäisivät pois vähemmän ruokaa. On olemassa monia tapoja helpottaa ruokailijoita vähentämään hävikkiään, tässä luettelemme muutamia toiminnan perusteella:
Keskustelkaa, kokeilkaa, haistelkaa ja havainnollistakaa ruoka, jotta lapset maistelisivat uteliaasti uusia ruokia.
Luokaa jännittäviä teemoja ruoan ympärille ja tutkikaa erilaisia vihanneksia ja hedelmiä myös aterioiden ulkopuolella.
Maistelkaa uudestaan ja uudestaan, lasten tarvitsee usein maistella samaa ruokaa 15-20 kertaa ennen kuin he alkavat pitää siitä, olkaa kärsivällisiä.
Opettakaa lapsia jo varhain aloittamaan pienillä annoksilla ja ottamaan lisää useita kertoja.
Tehkää santsaaminen helpoksi, tällöin yhtä moni ei ota alussa liikaa ruokaa, jonka he heittävät pois. Perustakaa santsausjono tai antakaa esimerkiksi santsaajien ohittaa jonossa.
Pienemmät tarjoiluottimet johtavat siihen, että oppilaat ottavat vähemmän ruokaa kerrallaan.
Rauhallisempi ateriaympäristö johtaa parempaan ruokarauhaan.
Aikatalutetun kouluruokailun avulla oppilailla on enemmän aikaa syödä ja santsata, näin vältetään ruuhkat ja rauhattomuus. Jos opettajat osallistuvat ruokailuun, saadaan aikaiseksi mielenkiintoisia keskusteluita aterioista, monet oppilaat uskaltavat maistaa uusia asioita ja ateriasta tulee osa opetusta.
Yksilöityjen aterioiden avulla ruokailija voi itse vaikuttaa ateriaansa, mitä lautasella tulee olla ja kuinka paljon.
Monien vanhempien ihmisten on helpompi syödä useita pienempiä annoksia päivässä sen sijaan että he söisivät suuria annoksia.
Herättäkää ikääntyneiden ruokahalu kattamalla kauniisti, antakaa ruoan aromien kantautua osastolle, jotta ruokahalu herää ja ateriasta tulee mukava hetki.
Tarjotkaa joustavia aterioita silloin kun asiakkaille sopii, monet potilaat ovat tutkimuksissa ja syövät lääkkeitä, jotka voivat vaikuttaa ruokahaluun, antakaa potilaiden valita milloin he haluavat syödä.
Sopeuttakaa ateriat kunkin asiakkaan mukaan. Tarjotkaa useita vaihtoehtoja ja antakaa potilaiden valita kuvallisilta ruokalistoilta ruokahalun herättämiseksi. Joskus on vaikeaa syödä suuria annoksia, tällöin on hyvä voida tarjota pienempiä välipaloja, kun nälkä ei ole kovin suuri.
Vaudilla nousevat elintarvikkeiden hinnat aiheuttavat kovaa painetta julkisille ateriapalveluille
Rajussa nousussa olevat elintarvikkeiden hinnat aiheuttavat kovaa painetta kunnille ja maakunnille, joiden jo valmiiksi kuormittuneilla määrärahoilla pitäisi pysytä tarjoamaan ravitsevaa ruokaa joka päivä nuorille, vanhoille ja sairaille. Kunnat ja maakunnat ovat jo taitavia tekemään ihmeitä jokaisella eurolla, pitämään kustannukset kurissa, vähentämään ruokahävikkiä ja tekemään järkeviä elintarvikehankintoja. Uudessa tilanteessa meidän on otettava kuitenkin jälleen uusi loikka kustannusten pienentämiseksi.
Mitkä asiat painottuvat julkisella sektorilla ja ravintoloissa vuonna 2022? Me Matilda FoodTechilla olemme selvittäneet ajankohtaisia trendejä. Keskiössä on edelleen kestävyys, ja nyt on tärkeämpää kuin koskaan saada enemmän aikaan vähemmällä, sillä pandemian myötä lannoitteiden, sähkön ja kuljetusten hinnat ovat nousseet ja raaka-aineista on pulaa. Ruokailijat vaativat yhä lisää valinnanvapautta ja tietoa ruoasta, ja tässä yhteydessä digitaalisten apuvälineiden merkitys kasvaa. Kaikkien tavoitteiden saavuttaminen edellyttää kuitenkin dataa!
Seuratkaa ruokahävikkimittauksianne ja kehitelkää parannuksia – tässä parhaat vihjeemme
Oletteko mitanneet ruokahävikkiä jonkin aikaa kunnassanne tai alueellanne ja saaneet tietoa mittausjakson ajalta. Nyt on aika seurata tuloksia ja ryhtyä parannustoimiin. Onko tarjoiluhävikki suurinta, vai löytyvätkö puutteet varastonhallinnasta? Saatte parhaat vinkkimme siihen, miten ruokahävikkiä voidaan dramaattisesti vähentää konkreettisten toimenpiteiden avulla.
© 2022 Matilda Foodtech AB
© 2021 Matilda Foodtech AB
© 2021 Matilda Foodtech AB
© 2021 Matilda Foodtech AB
© 2022 Matilda Foodtech AB